۱۴۴۶-۲-۲ تاریخ نشر شوی خبرونه پکتیا نن سه شنبه د صفر د میاشتې پر ۲مه، د افغانی سرې میاشتې له لوری د پکتیکا ولایت د یوسف خېلو په ولسوالۍ کې له ۱۴ سېلاب ځپلو کورنیو سره د ۴ قلمه غیر خوراکی توکو مرسته ترسره شوه، چې هرې کورنۍ ته یو ترپال، ۱ سیټ د پخلنځی توکی، ۵ کمپلې او ۲ د اوبو بوشکې ورکړل شوې. همدا راز د یادو کورنیو له جملې له ۲ کورنیو سره د ۲ خېمو مرسته هم ترسره شوه. ==================================== امروز سه شنبه ٢ ماه صفر، از سوی هلال احمر افغانی ٤ قلم مواد غیرغذایی برای ١٤ خانواده سیلاب زده در ولسوالی یوسف خیل ولایت پکتیکا توزیع شد که به هر خانواده ١ تخته ترپال، ١ سیت ظروف آشپزخانه، ٥ تخته کمپل و ٢ بوشکه آب مساعدت شد. همچنین از جمله خانواده های مذکور ٢ باب خیمه برای ٢ خانواده نیز توزیع شد. مرکزی ریاست د افغانی سرې میاشتې سرپرست عمومی رئیس ښاغلی شـ.ـیـ.ـخ الحـ.ـ.ـدیث شـ.ـ.ـهـاب الـ.ـ.ـدین دلاور نن د صفر المظفر د میاشتې پر ۲مه، خپل کاری دفتر کې په افغانستان کې د آی ایچ ایچ مؤسسې له مرستیال ښاغلی سلیمان اپلی او مل پلاوی سره تعارفی ناسته وکړه. ناسته کې د افغانی سرې میاشتې سرپرست عمومی رئیس یاد پلاوی ته له ښه راغلاست ویلو وروسته له افغانی سرې میاشتې سره په تېر کې د دوی د لازمو همکاریو مننه وکړه او په ستونزمنو حالاتو کې یې د دوی ترسره کړې مرستې ارزښتمنې وبللې. نوموړی له مقابل لوری غوښتنه وکړه، څو په راتلونکی کې هم له دې خیریه ټولنې سره خپلو بشرپاله مرستو ته دوام ورکړی او له اړمنو او بې سرپرستو وګړو خپلې مرستې و نه سپموی. همدارنګه په افغانستان کې د آی ایچ ایچ مؤسسې مرستیال په خپلو څرګندونو کې د افغانی سرې میاشتې سرپرست عمومی رئیس ته د نوی مسئولیت او دندې مبارکی وویله او له دې خیریه ملی ټولنې سره یې خپل هر اړخیز فعالیتونه په تفصیلی توګه بیان کړل. نوموړی زیاته کړه "د افغانستان وګړی له ګڼو ستونزو سره لاس او ګرېوان دی، مونږ د انسانی او ایمانی وجیبې له مخې له مستحقو وګړو سره هر ډول همکارۍ ته چمتو یو او خپلو مرستو کې به په کافی اندازه ډېروالی راولو".